ຫຼາຍສິບຄົນ ຖືກຂ້າຕາຍ ຂະນະທີ່ ຫຼົບໜີ ອອກຈາກເມືອງ Luhansk ຂອງຢູເຄຣນ (ສະໄລດ໌/ວ​ີ​ດີ​ໂອ)
ລັຖະບານ Kiev ກ່າວ​ວ່າ ຫຼາຍສິບ​ຄົນ ລວມທັງ​ເດັກນ້ອຍ ໄດ້ເສຍຊີວິດ​ໄປ ​ເວລາ​ປືນ​ຄົກ ​ແລະ​ລູກ​ຈະ​ຫຼວດທີ່​ເຮັດ​ຢູ່ຣັດ​ເຊຍ ຕົກ​ຖືກ​ຂະ​ບວນລົດ ຂອງພົນລະ​ເຮືອນ.
ກອງທັບຢູເຄຣນ ກ່າວວ່າ ຕົນໄດ້ກູ້ເອົາສົບ ມາໄດ້ 15 ສົບ ຂອງພວກພົນລະເຮືອນ ທີ່ຫຼົບໜີມານຳລົດຂະບວນນຶ່ງ ທີ່ ຖືກພວກກະບົດ ນິຍົມຣັດເຊຍໂຈມຕີ ເມື່ອວັນຈັນວານນີ້ ໂຄສົກກອງທັບທ່ານນຶ່ງກ່າວວ່າ ການດຳເນີນຄວາມພະຍາ ຍາມໃນວັນອັງຄານມື້ນີ້ເພື່ອກູ້ເອົາສົບມາຕື່ມນັ້ນໄດ້ຖືກໂຈະ ໄວ້ຍ້ອນການສູ້ລົບກັນ ໃນເຂດພາກຕາເວັນອອກ ທີ່ປະສົບ ກັບສົງຄາມນັ້ນ ລັຖະບານ Kiev ກ່າວວ່າ ຫຼາຍສິບຄົນລວມທັງເດັກນ້ອຍ ຄົງ ໄດ້ເສຍ ຊີວິດໄປ ເວລາປືນຄົກແລະລູກຈະຫຼວດທີ່ເຮັດຢູ່ຣັດ ເຊຍ ຕົກຖືກຂະບວນລົດ ຂອງພົນລະເຮືອນ ທີ່ພາກັນຫຼົບໜີການສູ້ລົບ ຢູ່ໃກ້ໆກັບເມືອງ Luhansk ຜູ້ນຳຄົນນຶ່ງຂອງພວກແບ່ງແຍກດິນແດນ ປະຕິເສດວ່າ ພວກກະບົດບໍ່ ໄດ້ໂຈມຕີພົນລະເຮືອນ ແລະຖິ້ມໂທດການ ເສຍຊີວິດຂອງພວກຄົນເຫຼົ່າ ນັ້ນ ໃສ່ກຳລັງຂອງຢູເຄຣນ ໂຄສົກກະຊວງການຕ່າງປະເທດສະຫະລັດ ທ່ານນາງ Marie Harf ໄດ້ປະນາມການໂຈມຕີຄັ້ງນີ້ ແລະກ່າວວ່າພວກພົນລະ ເຮືອນຜູ້ບໍລິສຸດ ທີ່ໄດ້ພະຍາຍາມຈະໜີຫ່າງໄກຈາກການຕໍ່ສູ້ກັນ ກັບໄດ້ຕົກມາເປັນຜູ້ຮັບເຄາະ ທ່ານນາງ Harf ກ່າວອີກວ່າ ສະຫະລັດ ບໍ່ສາມາດຢັ້ງຢືນໄດ້ວ່າ ຝ່າຍໃດເປັນຜູ້ຮັບຜິດຊອບ ເມືອງ Luhansk ເປັນບ່ອນ ທີ່ໄດ້ມີການຕໍ່ສູ້ກັນຢ່າງໜັກໜ່ວງ ໃນລະຍະ ຫຼາຍອາທິດທີ່ຜ່ານມາ ລະຫວ່າງພວກແບ່ງແຍກດິນແດນ ກັບທະຫານຢູເຄຣນ